**Organizacija rada škole u školskoj godini 2020./2021. u vrijeme proglašenja pandemije Covid-19 virusa**

(nastale prema 1. [Uputama za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf). od 24. kolovoza 2020., 2. [Modelima i preporukama za provedbu nastave u 2020./2021. (29. 8. 2020.)](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%2029.8.2020.pdf) )

 **MODEL ODGOJNO-OBRAZOVNOG RADA**

Srednja škola Bartula Kašića Pag nastavnu godinu započinje provođenjem Modela A nastave, tj. odgojno-obrazovni rad se u potpunosti izvodi u školi.

U slučaju pogoršanja epidemiološke situacije, a u dogovoru s nadležnim epidemiologom, osnivačem i nadležnim ministarstvom (MZO), škola će prijeći na Model B (mješoviti oblik nastave – dio u školi dio na daljinu) ili Model C (nastava na daljinu). Modeli B i C nalaze se u Dodatku 1 ovog dokumenta.

 **ORGANIZACIJA RADA**

Škola će raditi u dvije smjene. U prvoj smjeni nastavu pohađaju učenici gimnazijskih odjeljenja i učenici strukovne kvalifikacije konobar/kuhar koji imaju praktičnu nastavu. Učenici strukovne kvalifikacije konobar/kuhar pohađaju nastavu u popodnevnoj smjeni.

Nastavni sat traje 40 minuta.

Između svakog sata je mali odmor u trajanju od 5 minuta.

Prva smjena počinje predsatom u 7.10 sati, a završava 6. satom u 12.35 sati. Učenici koriste veliki odmor nakon 2. sata (od 9.20 do 9.40 sati).

Druga smjena počinje u 13.10 sati, a završava 7. satom u 18.30 sati. Učenici koriste veliki odmor nakon 4. sata (od 16.05 do 16.20 sati).

 **ULAZAK I IZLAZAK IZ ŠKOLSKE ZGRADE**

1. i 3. razred gimnazije, te 1. razred strukovne kvalifikacije koriste glavna vrata za ulaz i izlaz. 2. i 4. razred gimnazije te 2. i 3. razred strukovne kvalifikacije koriste stražnja vrata za ulaz i izlaz.

Djelatnici škole koriste glavna vrata za ulaz i izlaz.

Učenici koji su u ugostiteljskom kabinetu, u glavnu školsku zgradu dolaze samo radi korištenja toaleta.

Učenici iz Paga i putnici iz pravca Povljane u jutarnjoj smjeni u školu ulaze do 7.00 sati (ako imaju predsat), odnosno do 7.45 sati (ako ima nastava počinje 1. sat).

Učenici putnici ulaze u školu čim dođu pred školu uz iste mjere koje su gore navedene i idu u svoje učionice.

Prije ulaska u školu, učenici mogu biti samo u grupi učenika iz svog razreda, poštujući fizičku distancu od 2 metra.

Učenici i djelatnici dolaze u školu sa zaštitnim maskama, te se moraju pridržavati fizičke distance od 2m.

Školska ulazna vrata bit će otvorena prije početka predsata odnosno prvog sata. Učenici ulaze u školu jedan po jedan, s maskama na licu.

Djelatnici dolaze pojedinačno.

U hodniku će biti dva mjesta za dezinfekciju te svaki učenik i djelatnik mora dezinficirati ruke.

**PONAŠANJE UČENIKA I DJELATNIKA U PROSTORU ŠKOLE**

Učenici ulaze u svoju učionicu i sjedaju u klupe uz obvezno poštivanje distance od 2 m. Učenici nisu obvezni nositi maske, ali to mogu učiniti ako žele.

Za učenike koji spadaju u izrazito vulnerabilnu skupinu, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu.

Budući da učionice nemaju umivaonike, na ulazu u svaku učionicu nalazi se dezinfekcijsko sredstvo za ruke.

Učenici borave u istoj učionici cijeli nastavni dan, osim u slučaju informatike, tjelesne i zdravstvene kulture te etike. Učionice u koje dolaze su slobodne i nakon nastave se učenici vraćaju u svoju učionicu, a učionica gdje su boravili se provjetrava i dezinficira.

Nakon što nastavnik napusti učionicu, za vrijeme malog odmora, zabranjeno je izlaženje na hodnik.

Molimo učenike da se u kratkom vremenu prilikom zamjene nastavnika obavezno pridržavaju distance od 2 m.

Odlazak u WC dozvoljen je uz dozvolu predmetnog nastavnika tijekom sata ili dežurnog nastavnika tijekom malog i velikog odmora.

Prilikom dolaska u WC, učenici i djelatnici moraju poštivati dozvoljeni broj osoba koje se nalaze u WC-u. Maksimalan broj je istaknut na ulaznim vratima WC-a. Ostali moraju čekati u hodniku uz obaveznu masku i distancu od 2 m.

 Učenici 1-ih razreda te 2. razreda gimnazije u učionici informatike moraju nositi maske za vrijeme nastave, jer se ne može uspostaviti distanca od 2 m. Svi učenici koji imaju nastavu u ugostiteljskom kabinetu moraju nositi maske zbog specifičnosti nastave.

Na školskom hodniku istovremeno može biti samo jedan razred u minimalno potrebnom vremenu za prolazak.

Za vrijeme svakog boravka na hodniku i u WC-u učenici i djelatnici moraju nositi maske.

Obavezno je pranje ruku tekućim sapunom prije napuštanja WC-a.

Preko velikog odmora učenici izlaze iz škole, uz pratnju dežurnog nastavnika. U slučaju lošeg vremena, veliki odmor se provodi u učionicama, uz otvorena vrata učionice, poštujući fizičku distancu od 2 metra.

Za vrijeme velikog odmora škola se provjetrava i dezinficira.

Ulazak u školu nakon završetka velikog odmora je također jedan po jedan, uz pridržavanje distance i dezinfekciju ruku na ulasku u školu.

Odlazak u sportsku dvoranu na satove TZK je sljedeći: ispred dvorane će učenike čekati prof. TZK, te će učenici dalje odrađivati nastavu prema rasporedu i režimu rada u sportskoj dvorani.

Dodatna nastava i izvannastavne aktivnosti će se odvijati prema dogovoru s predmetnim nastavnikom. U slučaju da na dodatnu nastavu ili izvannastavne aktivnosti dolaze učenici iz različitih razrednih odjeljenja, samo će jedno odjeljenje imati nastavu uživo, a ostali će je imati online (MS Teams).

**ZAVRŠNE PREPORUKE**

Spremačica iz jutarnje smjene prva ulazi u ustanovu. Zadnja osoba koja izlazi iz ustanove je spremačica iz poslijepodnevne smjene koja dezinficira sve korištene površine. U razdoblju između prve i druge smjene učenika, obje spremačice dezinficiraju sve prostorije koje će koristiti učenici iz druge smjene. Ostale prostorije se dezinficiraju tijekom poslijepodneva.

Evidencija prisustva za učenike se odvija u razredu svaki nastavni sat putem e-dnevnika.

Evidencija za djelatnike se odvija upisivanjem ulaska i izlaska u bilježnicu na ulazu u školu.

Neovlašteno osoblje (roditelji, poštari, dostavljači…) ulaze u školu samo ukoliko je nužno. Ako ne postoji nužna potreba, uz prethodnu telefonsku najavu, s njima se komunikacija odvija na vratima škole, telefonom ili elektronički.

Maksimalan broj osoba u zajedničkim prostorijama:

* WC ženski 2+1 osoba
* WC muški 3 osobe
* Zbornica 5 osoba
* Knjižnica 1 korisnik (obvezna maska)
* Uredi tajnika te ravnateljice i pedagoginje po 1 osoba koja ne radi u uredu (obvezna maska)

Djelatnici zaduženi za praćenje i vođenje evidencije:

* Evidencija učenika – predmetni nastavnik
* Evidencija djelatnika – dežurni nastavnik
* Evidencija korištenja WC-a – spremačica, tajnik/ravnateljica/pedagoginja
* Dezinfekcija – spremačica

Ravnateljica

Marija Pećirko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_